Чинарев мұнай-газ конденсат кен орны — Қазақстан Энциклопедиясы
"Чинарев мұнай-газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Чинарев мұнай-газ конденсат кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Чинарев мұнай-газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 385
TEXT: Қазақстан Энциклопедиясы Чинарев мұнай-газ конденсат кен орны - Каспий маңы ойысының солтүстік бөлігіндегі мұнай-газ конденсат кен орны. Орал қаласынан солтүстік-шығыста 40 км жерде орналасқан, 1991 жылы ашылған. Газ конденсат жатындарын сыйыстырушы құрылым іргетас күмбезінің солтүстік беткейінен орын алған, оңтүстігінен тектоникалық жарылыммен қалқаланған. Өнімділіктің екі қатқабаты анықталған: төменгі-ортаңғы девонның газдыконденсатты қатқабатында екі жатын және жоғарғы турненің қатқабатында бір газ-мұнай жатыны. Ортаңғы девон жатыны оңтүстік қанаты ендікке жұық бағыттағы жарылыммен тілінген пликативтік-тектоникалық брахипішінді құрылымды түзуші би жене афонин ен онаты шөгінділерімен байланысқан. Жатындар солтүстігінен құрылымдық тұйықталу арқылы қалқаланған. Жинауыштар сазды таужыныстармен кезектесе қабаттасқан әктастардан, доломиттерден құралған. Жинауыштарының кеуектілігі 4, 0-16%, сыналған аралықтардагы өтімділігі 6-44 фм 2. газсу жапсары -5110 м белгіде байқалған, жатынының жоғарғы нүктесі -4920 м-де анықталған, жатынның өнімділігі 110 м. Афонин жатынының жоғарғы нүктесі -4719 м-де, өнімділігі 91 м. Ұңғымадағы орташа тиімді қалыңдық би жатыны үшін 18, 4 м, афонин жатыны үшін 20, 8 м. Ортаңғы девон жатындарының екеуі де газдыконденсатты. Конденсат мөлшері би жатынында 286 г/м 3, афонин жатынында 95 г/м 3. Бастапқы орташа қойнауқаттық қысым мен температура, осы ретпен, 58, 1 және 56, 6 Мпа, 113 және 110°С болды. Конденсат жеңіл, тығыздығы 752-780 кг/м 3, оның 70%-ы 250-289°с-та, 50%-ы 185-217°с-та қайнайды. Конденсаттағы күкірт мөлшері 0, 1%-дан аспайды, меркаптандар 0, 066-0, 01%-ы құрайды. Шағын газды тақиясы бар турнедегі мұнай жатыны тек №10 ұңғымада ғана аршылып сыналған. Газ-мұнай жапсары 4318 м-лік тереңдікте байқалды. 4275 м тереңдіктегі жатынның жоғарғы нүктесінде газдылық этажы 43 м. Су-мұнай жапсары анықталмаган, сынау арқылы өнімділік 4395 м тереңдікке дейін дәлелденген. Су-мұнай жапсарының 4503 м тереңдікте екендігі болжанған, бірақ 4440 м тереңдіктен төменде ұңғыма қимасында жинауыштаржоқ. Мұнайлы бөлігінің анықталған биіктігі 77 м, ықтимал биіктігі 183 м. Газға және мұнайға қаныққан қалыңдықтар 12, 4 және 64, 4 м, ал жатын бойынша орташа қалыңдықтар, тиісінше, 6, 2 және 30 м. Турне жікқабатындагғы газды тақиядан 9 мм-лікшайбада алынған газ ен конденсат шығымы, тиісінше, 173, 9 мың м 3/тәу және 83, 3 м 3/тәу болды. Конденсат мөлшері 300 г/м 3 шамасында, оның тығыздығы 770-788 кг/м 3. Мұнайы газ және мұнай нысандарын бірге сынаудан өткізу кезінде алынды. Бұл жағдайда 7 мм-лік шайбадағы газ шығымы 64, 4 мың м 3/тәу, мұнай мен газ қоспасының шығымы 58, 1 м 3/тәу болды. Қоспаның тығыздығы 835 кг/м 3-ге жетті. Турне жатынының табанасты сулары зерттелмеген. Кен орны 2002 жылдан бері игерілуде. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
